

ΕΕ5Τ 

Ρθ35θη: 8 ί 9 Β 
(βΓη&θεΙύθεΙ) 

1_003ΐΪ0η: ΑΙίιβηΙ ΕΙΙιηίΚο 
Τγρο9Γ3(ίοι^^ 


14881 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 949 

18 Απριλίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανακατανομή κονδυλίων στο πλαίσιο εφαρμογής του Ν. 3723/ 


2008. 1 

Επανακαθορισμός του χρόνου έναρξης ισχύος των διατά¬ 
ξεων της ΠΟΑ 1221/2012 (ΦΕΚ 3513Β7 31.12.2012). 2 

Ανάθεση στο Μπενάκειο Φυτοπαθολογικό Ινστιτούτο των 
εργασιών του προγράμματος «ΦΥΤΟΦΑΡΜΑΚΑ-ΥΠΟ- 
ΛΕΙΜΜΑΤΑ» για την περίοδο από 1 Μάϊου 2013 έως 30 

Απριλίου 2014. 3 

Σύσταση Κομβικών Σημείων Επαφής (ΚΟΣΕ) στο Υπουρ¬ 
γείο Δημόσιας Τάξης και Προστασίας του Πολίτη. 4 


Α ΠΟΦΑΣΕ ΙΣ 

Αριθμ. 17070/Β. 989 (1) 

Ανακατανομή κονδυλίων στο πλαίσιο εφαρμογής 
του Ν. 3723/2008. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Το π.δ. 185/2009 «Ανασύσταση του Υπουργείου Οικονομι¬ 
κών, συγχώνευση του Υπουργείου Οικονομίας και Οικονομικών 
με τα Υπουργεία Ανάπτυξης και Εμπορικής Ναυτιλίας, Αιγαίου 
και Νησιωτικής Πολιτικής και μετονομασία του σε «Υπουργείο 
Οικονομίας, Ανταγωνιστικότητας και Ναυτιλίας», μετατροπή 
του Υπουργείου Μακεδονίας-Θράκης σε Γενική Γραμματεία 
Μακεδονίας-Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας-Θράκης και της Γενικής 
Γραμματείας Αιγαίου και Νησιωτικής Πολιτικής» (ΦΕΚ 213 Α') 
και του π.δ. 189/2009 «Καθορισμός και ανακατανομή αρμοδι¬ 
οτήτων των Υπουργείων» (ΦΕΚ 221 Α'). 

2. Το άρθρο 90 του «Κωδικοποίηση νομοθεσίας για την κυβέρνη¬ 
ση και τα κυβερνητικά όργανα» που κυρώθηκε με το άρθρο πρώτο 
του π.δ. 63/2005 (ΦΕΚ 98 Α') και το γεγονός ότι από την απόφαση 
αυτή δεν προκαλείται δαπάνη στον κρατικό προϋπολογισμό. 

3. Τα άρθρα 1, 2, 3, 4, 5 και 7 του Ν. 3723/2008 (ΦΕΚ 
25079-12.2008) «Ενίσχυση της ρευστότητας της οικονομίας 
για την αντιμετώπιση των επιπτώσεων της Διεθνούς Χρημα¬ 
τοπιστωτικής κρίσης», όπως τροποποιήθηκε και ισχύει. 

4. Την παρ. 5 της υπ’ αριθμ. 54201/Β2884 (ΦΕΚ 2471 Β/4.12.2008) 
απόφαση του Υπουργείου Οικονομίας και Οικονομικών «Ενί¬ 
σχυση της ρευστότητας της οικονομίας για την αντιμετώπιση 
των επιπτώσεων της Διεθνούς Χρηματοπιστωτικής κρίσης». 

5. Το άρθρο 60 του Ν. 3601/2007 (ΦΕΚ 178 Α/1-8-2007) «Ανά¬ 
ληψη και άσκηση δραστηριοτήτων από τα πιστωτικά ιδρύ¬ 
ματα, επάρκεια ιδίων κεφαλαίων των πιστωτικών ιδρυμάτων 


και των επιχειρήσεων παροχής επενδυτικών υπηρεσιών και 
λοιπές διατάξεις». 

6. Την υπ’ αριθμ. Ν. 260/2010 έγκριση της Ευρωπαϊκής Επι¬ 
τροπής για κρατική ενίσχυση (0(2010)4486). 

7. Την υπ’ αριθμ. 245/14.12.2011 εισήγηση του Υποδιοικητή 
της Τράπεζας της Ελλάδος. 

8. Την υπ’ αριθμ. 344/17.4.2013 εισήγηση του Υποδιοικητή της 
Τ ράπεζας της Ελλάδος. 

9. Την υπ’ αριθμ. 0(2012) - 5Α.35999(2012/Ν) έγκριση της 
Ευρωπαϊκής Επιτροπής, αποφασίζουμε: 

Την έγκριση της κατανομής των ειδικών τίτλων του Ελ¬ 
ληνικού Δημοσίου για την εφαρμογή του άρθρου 3 του 
Ν. 3723/2008, σύμφωνα με την υπ’ αριθμ. 344/17.4.2013 εισήγηση 
του Υποδιοικητή της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Απριλίου 2013 

Ο ΥΠΟΥΡΓΟΣ 

ΓΙΑΝΝΗΣ ΣΤΟΥΡΝΑΡΑΣ 
-♦- 

Αριθμ. ΠΟΑ. 1076 (2) 

Επανακαθορισμός του χρόνου έναρξης ισχύος των διατάξεων 
της ΠΟΑ 1221/2012 (ΦΕΚ 3513Β'/31.12.2012). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1809/1988 (ΦΕΚ 222Α'/5.10.1988) «Καθι¬ 
έρωση Φορολογικών Μηχανισμών και άλλες διατάξεις», όπως 
ισχύουν. 

2. Τις διατάξεις των παραγράφων 1 και 4 του άρθρου 20 
του Ν. 3842/2010 (ΦΕΚ 58Α'/23.4.2010) 

3. Την υπ’ αριθμ. Υπ. Οικ. 07927 ΕΞ 2012 κοινή απόφαση 
του Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών Γεώργιο Μαυ- 
ραγάνη» (ΦΕΚ 2574Β'/24.9.2012). 

4. Την ανάγκη επαρκούς ενημέρωσης για τη σημασία και 
αποτελεσματικότητα του μέτρου καθώς και την ομαλή προ¬ 
σαρμογή των επιτηδευματιών-τελικών χρηστών στο νέο σύ¬ 
στημα συναλλαγών. 

5. Ότι από την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Επανακαθορίζεται η έναρξη ισχύος που ορίζεται στο άρ¬ 
θρο 9 της ΑΥΟ ΠΟΑ 1221/2012 (ΦΕΚ 3513Β'/31.12.2012), από την 
1.5.2013 στην 1.1.2014. 

2. Η ισχύς των διατάξεων της παρούσας αρχίζει με την 
δημοσίευσή της στην Εφημερίδα της Κυβερνήσεως. 

















14882 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 4358/47706 (3) 

Ανάθεση στο Μπενάκειο Φυτοπαθολογικό Ινστιτούτο των ερ¬ 
γασιών του προγράμματος «ΦΥΤΟΦΑΡΜΑΚΑ-ΥΠΟΛΕΙΜ- 
ΜΑΤΑ» για την περίοδο από 1 Μάίου 2013 έως 30 Απρι¬ 
λίου 2014. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 1107/2009 του Ευρωπαϊκού Κοινο¬ 
βουλίου και του Συμβουλίου της 21ης Οκτωβρίου 2009, σχετικά 
με τη διάθεση φυτοπροστατευτικών προϊόντων στην αγορά 
και την κατάργηση των οδηγιών 79/117/ΕΟΚ και 91/414/ΕΟΚ 
του Συμβουλίου. 

2. Τον Κανονισμό (ΕΚ) αριθ. 396/2005 του Ευρωπαϊκού Κοι¬ 
νοβουλίου και του Συμβουλίου της 23ης Φεβρουάριου 2005, 
για τα ανώτατα όρια καταλοίπων φυτοφαρμάκων μέσα ή 
πάνω στα τρόφιμα και τις ζωοτροφές φυτικής και ζωικής 
προέλευσης και για την τροποποίηση της οδηγίας 91/414/ 
ΕΟΚ του Συμβουλίου. 

3. Τις διατάξεις: 

α. Του Ν.Δ. 131/74 «Οικονομικές ενισχύσεις στη γεωργική, 
κτηνοτροφική, δασική και αλιευτική παραγωγή», όπως τρο¬ 
ποποιήθηκε με τον Ν. 1409/83. 

β. Του Ν. 2362/95 (Α' 247) «Περί Δημοσίου Λογιστικού, ελέγ¬ 
χου Δαπανών του Κράτους και άλλες διατάξεις», όπως ισχύει. 

γ. Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, όπως η νομοθεσία αυτή 
κωδικοποιήθηκε και τέθηκε σε ισχύ με το άρθρο πρώτο του 
Π.Δ. 63/2005 (Α' 98) «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα». 

δ. Του Π.Δ. 113/2010 (Α' 194) «Ανάληψη Υποχρεώσεων από 
τους Διατάκτες». 

4. Το Ν. 3147/2003 (Α' 135), παρ. 3 του άρθρου 26, όπως συ¬ 
μπληρώθηκε με το Ν. 3208/2003 (Α' 303), παρ. 19 του άρθρου 
19, που αναφέρεται στην ανάθεση εργασιών από το Υπουρ¬ 
γείο Γεωργίας στο Μπενάκειο Φυτοπαθολογικό Ινστιτούτο με 
κοινή απόφαση των Υπουργών Οικονομίας και Οικονομικών 
και Γ εωργίας. 

5. Το Ν. 4036/2012 (Α' 8) «Διάθεση γεωργικών φαρμάκων στην 
αγορά, ορθολογική χρήση αυτών και συναφείς διατάξεις». 

6. Το Π.Δ 205/2001 (ΦΕΚ 160/Α'/16-7-2001) για την έγκριση, 
διάθεση στην αγορά και έλεγχο Βιοκτόνων προϊόντων. 

7. Την υπ’ αριθμ. Υ44/05-07-2012 (Β' 2094) απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή Υπουρ¬ 
γό Αγροτικής Ανάπτυξης και Τροφίμων Χαρακόπουλο Μάξιμο». 

8. Την υπ’ αριθμ. 280682/2009 (Β' 972) απόφαση του Υπουρ¬ 
γού Αγροτικής Ανάπτυξης και Τ ροφίμων «Μεταβίβαση στους 
Γ ενικούς Γ ραμματείς, Ειδικό Γ ραμματέα, Προϊσταμένους Γ ε¬ 
νικής Διεύθυνσης, Προϊσταμένους Διεύθυνσης και Προϊστα¬ 
μένους Τμήματος της εξουσίας να υπογράφουν με “Εντολή 
Υπουργού”» που αφορά αρμοδιότητες της Γ ενικής Διεύθυνσης 
Οικονομικής Υποστήριξης και Επιθεώρησης, Διεύθυνση Οικο¬ 
νομική, σημείο 50 «Κατάρτιση, υπογραφή και τροποποίηση 
συμβάσεων». 

9. Τις διατάξεις της υπ’ αριθμ. Υ48/09-07-2012 (Β' 2150) από¬ 
φασης του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Στάίκούρα» 


10. Το υπ’ αριθμ. 1015/01-03-2013 έγγραφο του Μπενάκειου 
Φυτοπαθολογικού Ινστιτούτου «Αποδοχή Υλοποίησης Προ¬ 
γράμματος “Φυτοφάρμακα-Υπολείμματα” για το έτος 2013» 
του Υπουργείου Αγροτικής Ανάπτυξης και Τροφίμων. 

11. Την υπ’ αριθμ. 4114/17709/20-02-2013 (ΑΔΑ: ΒΕΔΞΒ-ΑΨΣ) 
απόφαση έγκρισης για την δέσμευση πίστωσης ύψους πε- 
ντακοσίων είκοσι χιλιάδων ευρώ (€ 520.000,00) της Διεύθυν¬ 
σης Οικονομικής του Υπουργείου Αγροτικής Ανάπτυξης και 
Τροφίμων, «για την πληρωμή ισόποσης δαπάνης σε βάρος 
της πίστωσης του Προϋπολογισμού εξόδων του Υπουργείου 
Αγροτικής Ανάπτυξης και Τροφίμων, Ειδικός Φορέας 29/110, 
Κ.Α.Ε. 0873 οικονομικού έτους 2013 για την ανάθεση υλο¬ 
ποίησης του προγράμματος "Φυτοφάρμακα - Υπολείμματα” 
στο Μπενάκειο Φυτοπαθολογικό Ινστιτούτο για το έτος 2013» 
με καταχώρηση α/α 20937 στο βιβλίο Εγκρίσεων και Εντο¬ 
λών Πληρωμής της Υπηρεσίας Δημοσιονομικού Ελέγχου στο 
Υπουργείο Αγροτικής Ανάπτυξης και Τροφίμων. 

12. Το από 08-03-2013 Ενημερωτικό Σημείωμα της Διεύθυν¬ 
σης Προστασίας Φυτικής Παραγωγής του Υπουργείου Αγροτι¬ 
κής Ανάπτυξης και Τροφίμων για την ανάγκη υλοποίησης κατά 
το έτος 2013 του προγράμματος «Φυτοφάρμακα-Υπολείμματα» 
από το Μπενάκειο Φυτοπαθολογικό Ινστιτούτο, όπως αυτές 
απορρέουν από τις κοινοτικές υποχρεώσεις (Κανονισμός (ΕΚ) 
αριθ. 1107/2009, Κανονισμός (ΕΚ) 396/2005, Οδηγία 98/8/ΕΚ). 

13. Το γεγονός ότι από τις διατάξεις της παρούσας προ- 
καλείται εφάπαξ δαπάνη ποσού 520.000,00 ΕΥΡΩ, σε βάρος 
του κρατικού προϋπολογισμού η οποία θα καλυφθεί από τις 
εγγεγραμμένες πιστώσεις του προϋπολογισμού του Υπουρ¬ 
γείου Αγροτικής Ανάπτυξης και Τροφίμων, Ειδικός Φορέας 
29/110, Κ.Α.Ε. 0873, αποφασίζουμε: 

Άρθρο 1 

Σκοπός 

Ανατίθεται στο Μπενάκειο Φυτοπαθολογικό Ινστιτούτο 
(Μ.Φ.Ι.), Νομικό Πρόσωπο Δημοσίου Δικαίου (Ν.Π.Δ.Δ.), που τε¬ 
λεί υπό την εποπτεία του Υπουργείου Αγροτικής Ανάπτυξης 
και Τροφίμων (Υπ.Α.Α.Τ.) το έργο του προγράμματος «Φυτο¬ 
φάρμακα-Υπολείμματα» που υλοποιείται για τις ανάγκες του 
Υπουργείου Αγροτικής Ανάπτυξης και Τροφίμων, οι οποίες 
απορρέουν από τις υποχρεώσεις της Χώρας μας έναντι της 
Ευρωπαϊκής Ένωσης για την περίοδο από 1 Μάίου 2013 έως 
30 Απριλίου 2014, έναντι αποζημίωσης. 

Άρθρο 2 

Σύναψη Σύμβασης 

Συνάπτεται σχετική σύμβαση ανάθεσης των εργασιών μεταξύ 
του Υπουργείου Αγροτικής Ανάπτυξης και Τροφίμων ως νόμιμα 
εκπροσωπείται από τον Προϊστάμενο της Γ ενικής Διεύθυνσης 
Οικονομικών Υπηρεσιών και του Μπενάκειου Φυτοπαθολογικού 
Ινστιτούτου ως νόμιμα εκπροσωπείται. 

Άρθρο 3 

Δαπάνες - Δικαιολογητικά Πληρωμής 

1. Από τις διατάξεις της παρούσας απόφασης προκαλείται 
εφάπαξ δαπάνη ποσού πεντακοσίων είκοσι χιλιάδων ΕΥΡΩ 
(520.000,00 €) σε βάρος του Τακτικού Προϋπολογισμού του 
Υπουργείου Αγροτικής Ανάπτυξης και Τροφίμων μέρος 
της οποίας, ύψους τετρακοσίων πενήντα χιλιάδων ΕΥΡΩ 
(450.000,00 €), θα καταβληθεί ως πρώτη δόση για τους πρώ¬ 
τους επτά (7) μήνες του προγράμματος του τρέχοντος οικονο¬ 
μικού έτους και η οποία θα καλυφθεί από τις εγγεγραμμένες 
πιστώσεις του Φ. 29/110, Κ.Α.Ε. 0873 και έχει εγκριθεί η δέσμευση 
αντίστοιχης πίστωσης για την πληρωμή της δαπάνης αυτής. 

2. Το ποσό θα καταβληθεί στο Μπενάκειο Φυτοπαθολογικό 
Ινστιτούτο μετά την υπογραφή της σχετικής σύμβασης προ¬ 
σκομίζοντας τα δικαιολογητικά που προβλέπονται από τις οι¬ 
κείες διατάξεις για την επιχορήγηση των Νομικών Προσώπων. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Απριλίου 2013 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΜΑΞΙΜΟΣ ΧΑΡΑΚΟΠΟΥΛΟΣ 

-♦- 

Αριθμ. 1016/18/47-ζ" (4) 

Σύσταση Κομβικών Σημείων Επαφής (ΚΟΣΕ) στο Υπουργείο 
Δημόσιας Τάξης και Προστασίας του Πολίτη. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

Τις διατάξεις: 

1. Του άρθρου 19 παρ. 1 και 2 του Ν. 3882/2010 «Εθνική Υπο¬ 
δομή Γεωχωρικών Πληροφοριών - Εναρμόνιση με την Οδηγία 
2007/2/ΕΚ του Ευρωπαϊκού Κοινοβουλίου και του Συμβουλίου 
της 14ης Μαρτίου 2007 και άλλες διατάξεις. Τροποποίηση του 
Ν. 1647/1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 141)» (Α' 166). 

2. Του άρθρου 90 του Κώδικα Νομοθεσίας για την Κυβέρνη¬ 
ση και τα Κυβερνητικά Όργανα, που κυρώθηκε με το άρθρο 
πρώτο του Π.Δ. 63/2005 (Α'- 98). 

3. Περί συλλογικών οργάνων του Κώδικα Διοικητικής Δια¬ 
δικασίας [Ν. 2690/1999 (Α'- 45)]. 

4. Του Π.Δ. 85/2012 «Ιδρυση και μετονομασία Υπουργείων, με¬ 
ταφορά και κατάργηση υπηρεσιών» (Α' 141), όπως τροποποιήθη¬ 
κε με τα Π.Δ. 88/2012 (Α' 143), 94/2012 (Α' 149) και 98/2012 (Α' 160). 

5. Το γεγονός ότι από την παρούσα δεν προκαλείται δαπά¬ 
νη σε βάρος του Κρατικού Προϋπολογισμού, αποφασίζουμε: 

Άρθρο 1 

Σύσταση «Κομβικών Σημείων Επαφής» 

1. Συνιστώνται στο Υπουργείο Δημόσιας Τάξης και Προστα¬ 
σίας του Πολίτη τρεις (3) διαρκείς συντονιστικές επιτροπές, 
με τίτλο «Κομβικά Σημεία Επαφής» (ΚΟΣΕ). 

2. Στα «ΚΟΣΕ» του Υπουργείου Δημόσιας Τάξης και Προ¬ 
στασίας του Πολίτη εκπροσωπούνται όλες οι εποπτευόμενες 
από το Υπουργείο δημόσιες αρχές, ήτοι: 

α. Το Πρώτο Κομβικό Σημείο Επαφής εκπροσωπεί το Αρ¬ 
χηγείο της Ελληνικής Αστυνομίας. 

β. Το Δεύτερο Κομβικό Σημείο Επαφής εκπροσωπεί το Αρ¬ 
χηγείο Πυροσβεστικού Σώματος. 

γ. Το Τρίτο Κομβικό Σημείο Επαφής εκπροσωπεί τη Γενική 
Γραμματεία Πολιτικής Προστασίας. 

Άρθρο 2 
Συγκρότηση 

1. Το Πρώτο Κομβικό Σημείο Επαφής που εκπροσωπεί το 
Αρχηγείο της Ελληνικής Αστυνομίας είναι πενταμελές συλ¬ 
λογικό όργανο και αποτελείται από τους: 

α. Ταξίαρχο ΜΑΡΚΟΥ Νικόλαο του Ιωάννη (Α.Γ.Μ. 232068), 
Διεύθυνση Πληροφορικής/Α.Ε.Α., ως Πρόεδρο με αναπληρωτή 
τον Αστυν. Διευθυντή ΔΕΔΕΜΑΔΗ Γεώργιο του Κωνσταντίνου 
(Α.Γ.Μ. 233435). 

β. Αστυνόμο Α' ΔΕΛΑΠΟΡΤΑ Ελευθέριο του Γεράσιμου (Α.Γ.Μ. 
268183), Διεύθυνση Πληροφορικής/Α.Ε.Α. με αναπληρωτή τον 
Υπαστυνόμο Α' ΓΙΩΤΟΠΟΥΛΟ Βασίλειο του Σωτηρίου (Α.Γ.Μ. 
288604). 

γ. Αστυνόμο Α' ΚΟΓΙΑ Μάριο του Γεωργίου (Α.Γ.Μ. 261244), 
Διεύθυνση Πληροφορικής/Α.Ε.Α. με αναπληρωτή τον Υπαστυ¬ 
νόμο Α' ΜΟΣΧΟΒΙΤΗ Χαράλαμπο του Γ εωργίου (Α.Γ.Μ. 288561) 

δ. Αστυνόμο Β' ΑΣΗΜΑΚΟΠΟΥΛΟ Κωνσταντίνο του Σωτη¬ 


ρίου (Α.Γ.Μ. 261271), Διεύθυνση Οργάνωσης-Νομοθεσίας/Α.Ε.Α. 
με αναπληρώτρια την Υπαστυνόμο Α' ΑΔΑΜ Χαρίκλεια του 
Σταματίου (Α.Γ.Μ. 247049). 

ε. Αστυνόμο Β' ΣΙΑΜΗΤΡΑ Ιωάννη του Δημητρίου (Α.Γ.Μ. 
260689), Διεύθυνση Οικονομικών/Α.Ε.Α. με αναπληρώτρια την 
Υπαστυνόμο Α' ΤΣΟΜΠΑΝΙΔΟΥ Δέσποινα του Θεοδώρου 
(Α.Γ.Μ. 288567). 

2. Το Δεύτερο Κομβικό Σημείο Επαφής που εκπροσωπεί το 
Αρχηγείο Πυροσβεστικού Σώματος είναι πενταμελές συλλο¬ 
γικό όργανο και αποτελείται από τους: 

α. Πυραγό (14387) ΚΟΥΪΝΕΛΗ Ιωάννη του Θωμά, Διεύθυνση 
Δασοπυρόσβεσης Αρχηγείου Πυροσβεστικού Σώματος, ως 
Πρόεδρο. 

β. Υποπυραγό (12805) ΛΑΜΠΡΟΠΟΥΛΟ Αναστάσιο του Γε¬ 
ωργίου, Διεύθυνση Πληροφορικής και Επικοινωνιών/Α.Π.Σ. με 
αναπληρώτρια την Υποπυραγό (15510) ΦΟΥΣΙΑΝΗ Χαρίκλεια 
του Γεωργίου. 

γ. Υποπυραγό (10783) ΜΙΧΑΗΛ Θωμά του Χρήστου, Διεύθυν¬ 
ση Οικονομικών/Α.Π.Σ. με αναπληρώτρια την Ανθυποπυραγό 
(17372) ΣΤΡΟΥΜΠΟΥΛΗ Ευαγγελία του Ιακώβου, 

δ. Ανθυποπυραγό (16430) ΣΑΜΑΡΑ Κωνσταντίνο του Αστερι¬ 
ού, Διεύθυνση Οργάνωσης και Νομοθεσίας/Α.Π.Σ. με αναπλη¬ 
ρωτή τον Ανθυποπυραγό (17365) ΚΩΝΣΤΑΝΤΟΠΟΥΛΟ Ιωάννη 
του Αναστασίου. 

ε. Υποπυραγό (12810) ΜΑΛΟΥΝΗ Αλέξανδρο του Δημητρίου, 
Συντονιστικό Επιχειρησιακό Κέντρο Υπηρεσιών Πυροσβεστι¬ 
κού Σώματος, με αναπληρωτή τον Αρχιπυροσβέστη (15181) 
ΚΑΖΟΥΚΑ Βασίλειο του Γ εωργίου. 

3. Το Τρίτο Κομβικό Σημείο Επαφής που εκπροσωπεί τη 
Γ ενική Γ ραμματεία Πολιτικής Προστασίας είναι εξαμελές συλ¬ 
λογικό όργανο και αποτελείται από τους: 

α. ΘΕΟΔΩΡΟΥ Φοίβο του Νικολάου (ΑΗ 519494), Π.Ε. Δασο¬ 
λόγων, Προϊστάμενο Διεύθυνσης Σχεδιασμού και Αντιμετώ¬ 
πισης Εκτάκτων Αναγκών, ως Πρόεδρο. 

β. ΑΝΤΩΝΑΚΟ Ανδρέα του Κωνσταντίνου (Τ 183730), Π.Ε. 
Γεοίλόγων, Διεύθυνση Σχεδιασμού και Αντιμετώπισης Εκτά¬ 
κτων Αναγκών με αναπληρώτρια την ΤΕΣΤΕΜΠΑΣΗ Κυριακή 
του Νικολάου (ΑΗ 146836), Π.Ε. Δασολόγων, υπάλληλο της 
Γ ενικής Γ ραμματείας Πολιτικής Προστασίας. 

γ. ΑΛΕΞΑΝΔΡΗ Δημήτριο του Νικολάου (Τ 036421), Π.Ε. Φυ¬ 
σικών - Μετεωρολόγων, Διεύθυνση Σχεδιασμού και Αντιμε¬ 
τώπισης Εκτάκτων Αναγκών, με αναπληρώτρια την Γ ΑΛΑΝΗ 
Αρτέμιδα του Νικολάου (Τ 395615), Π.Ε. Χημικών Μηχανικών, 
Διεύθυνση Σχεδιασμού και Αντιμετώπισης Εκτάκτων Αναγκών. 

δ. ΠΑΤΣΙΩΤΗ Χριστίνα-Ναταλία του Γ εωργίου (Ρ 676488) Τ.Ε. 
Μηχανικών Τεχνολογιών Αντιρρύπανσης, Διεύθυνση Σχεδια- 
σμού και Αντιμετώπισης Εκτάκτων Αναγκών, με αναπληρώτρια 
την ΒΑΚΟΥΛΗ Αλκμήνη του Ευστρατίου (ΑΕ 425749), Π.Ε. Δι¬ 
οικητικής Οργάνωσης, Διεύθυνση Οικονομικού και Διοικητικής 
Υποστήριξης. 

ε. ΛΟΥΔΑΡΟΥ Αρτέμιδα του Εμμανουήλ (ΑΚ 211547) ΠΕ Δι¬ 
οικητικής Οργάνωσης, Διεύθυνση Οικονομικού και Διοικητικής 
Υποστήριξης με αναπληρωτή τον ΠΑΠΑΒΑΣΙΛΕΙΟΥ Κωνστα¬ 
ντίνο του Γεωργίου (Π 747183), Τ.Ε. Τεχνολογίας Πληροφορι¬ 
κής και Επικοινωνιών, Διεύθυνση Οικονομικού και Διοικητικής 
Υποστήριξης. 

στ. ΠΡΕΣΒΕΛΟΥ Αικατερίνη του Κωνσταντίνου (Ρ 057311), 
Π.Ε. Διοικητικής Οργάνωσης, Διεύθυνση Οικονομικού και Διοι¬ 
κητικής Υποστήριξης, με αναπληρωτή τον ΣΧΟΙΝΑ Χρήστο του 
Αλεξίου (ΑΗ 544277), Π.Ε. Λογιστικής και Χρηματοοικονομικής, 
Διεύθυνσης Οικονομικού και Διοικητικής Υποστήριξης. 

Άρθρο 3 

Αρμοδιότητες ΚΟΣΕ 

1. Κάθε κομβικό Σημείο Επαφής είναι εντεταλμένο για την 
καταγραφή, καθώς και τη διασφάλιση των απαιτήσεων του 
Ν. 3882/2010 για την προμήθεια, τήρηση και επικαιροποίηση 

όλων των γεωχωρικών δεδομένων και υπηρεσιών των δη¬ 
μόσιων αρχών που εκπροσωπεί και διενεργεί τον αναγκαίο 
εσωτερικό συντονισμό με τις εμπλεκόμενες υπηρεσίες του 
Υπουργείου Δημόσιας Τάξης και Προστασίας του Πολίτη και 
τους εποπτευόμενους φορείς του και αποτελεί το επίσημο 
σημείο επαφής και συνεργασίας των δημοσίων αρχών που 
εκπροσωπεί με τον Οργανισμό Κτηματολογίου και Χαρτο¬ 
γραφήσεων Ελλάδος (ΟΚΧΕ). 

2. Ειδικότερα, το έργο των ΚΟΣΕ του Υπουργείου Δημόσιας 
Τάξης και Προστασίας του Πολίτη περιλαμβάνει: 

α. Τη διαρκή και συστηματική καταγραφή υπό μορφή κα¬ 
ταλόγου, μεταξύ άλλων: 

(1) των μεταδεδομένων, συνόλων γεωχωρικών δεδομένων 
και γεωχωρικών υπηρεσιών των δημοσίων αρχών που εκ¬ 
προσωπεί, 

(2) των αναλογικών γεωχωρικών δεδομένων των δημοσίων 
αρχών που εκπροσωπεί 

(3) των δεδομένων που περιλαμβάνουν εμμέσως γεωχωρική 
πληροφορία (π.χ. διευθύνσεις), 

(4) του πλήθους, κόστους και είδους των αδειών χρήσης 
λογισμικών συστημάτων γεωγραφικών πληροφοριών, δια¬ 
χείρισης γεωχωρικών δεδομένων και διάχυσης γεωχωρικών 
δεδομένων στο Διαδίκτυο και 

(5) του πλήθους, κόστους, είδους και όρων διάθεσης των 
γεωχωρικών δεδομένων και υπηρεσιών προς άλλες δημόσιες 
αρχές και τρίτους. 

β. Την υποχρέωση ενημέρωσης του Οργανισμού Κτημα¬ 
τολογίου και Χαρτογραφήσεων Ελλάδος για την πρόθεση 
οποιουδήποτε οργάνου δημόσιας αρχής που εκπροσωπείται 
από τα ΚΟΣΕ να προμηθευτεί, να παράγει ή να επικαιροποι- 
ήσει γεωχωρικά δεδομένα. 

γ. Την εισήγηση προς τις δημόσιες αρχές που εκπροσω¬ 
πούν για τη λήψη των αναγκαίων τεχνικών και διοικητικών 
μέτρων ώστε: 

(1) τα γεωχωρικά δεδομένα, μεταδεδομένα και υπηρεσίες 
των δημοσίου αρχών να εντάσσονται στην Εθνική Υποδομή 
Γεωχωρικών Πληροφοριών, 

(2) τα πληροφοριακά συστήματα, βάσεις δεδομένων, εφαρ¬ 
μογές και δικτυακές υπηρεσίες που αναπτύσσονται από τις 
δημόσιες αρχές και αφορούν σε γεωχωρικά δεδομένα και 
υπηρεσίες, να συμφωνούν με τις προβλέψεις του Ν. 3882/2010 
(Α' 166) και 

(3) οι δημόσιες αρχές να εφαρμόζουν τις προβλέψεις της «Εθνικής 
Πολιτικής Γεωπληροφορίας» και του «Εθνικού Πλαισίου Διαλειτουρ- 
γικότητας Γ εωπληροφορίας και Υπηρεσιών». 

δ. Τη συμμετοχή στις ομάδες εργασίας που συγκροτεί ο Οργα¬ 
νισμός Κτηματολογίου και Χαρτογραφήσεων Ελλάδος σύμφωνα 
με την παρ. 2 του άρθρου 18 του Ν. 3882/2010. 

3. Τα ΚΟΣΕ προτείνουν στις δημόσιες αρχές που εκπρο¬ 
σωπούν νομοθετικές και κανονιστικές διατάξεις για την 
προσαρμογή του νομοθετικού πλαισίου με τις διατάξεις του 
Ν. 3882/2010. 

Άρθρο 4 
Λειτουργία 

1. Τα ΚΟΣΕ συνεδριάζουν νομίμως με την παρουσία του Προέ¬ 
δρου τους ο οποίος καθορίζει την ημέρα και ώρα των συνεδριά¬ 
σεων και καλεί, μέσω του γραμματέα, τα μέλη να συμμετάσχουν. 
Η πρόσκληση με τα θέματα της ημερήσιας διάταξης γνωστο¬ 
ποιείται από το γραμματέα στα μέλη του ΚΟΣΕ τουλάχιστον 2 
ημέρες πριν από τη συνεδρίαση. Σε κατεπείγουσα περίπτωση τα 
θέματα της ημερήσιας διάταξης μπορούν να γνωστοποιούνται 
με ηλεκτρονικό ταχυδρομείο μία μέρα πριν από τη συνεδρίαση 
και η πρόσκληση μπορεί να γίνεται ακόμη και με τηλεφώνημα, 
ηλεκτρονικό ταχυδρομείο ή τηλεομοιοτυπία, τούτο όμως πρέπει 


να αποδεικνύεται με σχετική υπογεγραμμένη σημείωση σε ειδικό 
βιβλίο ή με καταχώριση στο ηλεκτρονικό Μητρώο συνεδριάσεων 
του ΚΟΣΕ στο οποίο περιλαμβάνονται τουλάχιστον τα πρα¬ 
κτικά, οι ημερομηνίες και οι συμμετέχοντες στις συνεδριάσεις 
του ΚΟΣΕ. 

2. Τόπος διενέργειας των συνεδριάσεων ορίζεται με την ημε¬ 
ρήσια διάταξη. Σε περίπτωση που η φυσική παρουσία των με¬ 
λών του ΚΟΣΕ δεν είναι εφικτή είναι δυνατή η πραγματοποίηση 
της συνεδρίας με τη μορφή τηλεδιάσκεψης. Στην περίπτωση 
αυτή η ψηφοφορία είναι δυνατή με ηλεκτρονικό ταχυδρομείο, 
ενώ τα πρακτικά τηρούνται κατά τους όρους του άρθρου 5 
της παρούσας. 

3. Προκειμένου να επιτελέσουν το έργο τους, ιδίως για την 
παροχή πληροφοριών για την εφαρμογή του ν. 3882/2010 ή τη 
συλλογή των απαραίτητων γεωχωρικών δεδομένων και υπηρε¬ 
σιών, τα μέλη του οικείου ΚΟΣΕ μπορούν να επικοινωνούν με 
τους εποπτευόμενους φορείς ηλεκτρονικά. Στην περίπτωση 
αυτή υποχρεούνται να κοινοποιούν ταυτόχρονα ηλεκτρονικά 
τη σχετική αλληλογραφία στην ηλεκτρονική διεύθυνση του 
ΚΟΣΕ το οποίο διατηρεί σχετικό ηλεκτρονικό αρχείο. 

4. Γραμματειακή υποστήριξη σε κάθε ΚΟΣΕ θα παρέχει μέ¬ 
λος του, που θα ορισθεί με τον αναπληρωτή του, με απόφαση 
του Προέδρου του ΚΟΣΕ. 

5. Για την εκτέλεση του έργου τους τα ΚΟΣΕ δύναται να 
επιβοηθούνται από ομάδες εργασίας που συγκροτούνται με 
αποφάσεις του αρμοδίου οργάνου, σύμφωνα με τις διατάξεις 
της παρ. 7 του άρθρου 19 του Ν. 3882/2010. 

Άρθρο 5 

Αποφάσεις - Πρακτικά 

1. Οι αποφάσεις των ΚΟΣΕ λαμβάνονται με απόλυτη πλει- 
οψηφία των παρόντων μελών, η δε ψηφοφορία είναι φανερή. 
Παρόντα μέλη θεωρούνται και αυτά που συμμετέχουν στην 
τηλεδιάσκεψη. 

2. Γ ια τις συνεδριάσεις των ΚΟΣΕ τηρούνται πρακτικά, τα 
οποία συντάσσει ο γραμματέας του και τα οποία διατηρού¬ 
νται και σε ψηφιακή μορφή. Σε αυτά μνημονεύονται, ιδίως, 
ποια μέλη παραστάθηκαν, ο χρόνος συνεδρίασης, τα θέματα 
που συζητήθηκαν με συνοπτική απλά περιεκτική αναφορά 
στο περιεχόμενό τους, η μορφή και τα αποτελέσματα της 
ψηφοφορίας και οι αποφάσεις που λήφθηκαν. Καταχωρούνται, 
επίσης, οι γνώμες των μελών που μειοψήφησαν. 

3. Το πρακτικό υπογράφεται από τον Πρόεδρο και αναρ- 
τάται στο διαδίκτυο. 

Άρθρο 6 

Για όσα θέματα δεν ρυθμίζονται, ειδικώς, με την παρού¬ 
σα εφαρμόζονται, αναλόγως, οι διατάξεις περί συλλογικών 
οργάνων της διοίκησης του Κώδικα Διοικητικής Διαδικασίας 
(Ν. 2690/1999, Α' 45), όπως κάθε φορά ισχύει. 

Άρθρο 7 

Από την έναρξη ισχύος της παρούσας καταργείται η υπ’ 
αριθμ. 1016/18/47-β' από 15-2-2011 απόφαση του Υπουργού 
Προστασίας του Πολίτη (Β' 347). 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Απριλίου 2013 

Ο ΥΠΟΥΡΓΟΣ 

